Diari Oficial de la Generalitat Valenciana


Sumari del DOGV 6184, del 14-01-2010 (2010/16)

RESOLUCIÓ de 29 de desembre de 2009, de la directora general d'Habitatge i Projectes Urbans, sobre l'alçament d'actes de pagament i ocupació en l'àmbit d'expropiació 5.02, Obertura sud del bulevard Sant Pere, del Pla especial de protecció i reforma interior d'El Cabanyal-Canyamelar.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6184

Data del DOGV
:   14-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/16


Data del document
:   29-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 29 de desembre de 2009, de la directora general d'Habitatge i Projectes Urbans, sobre l'alçament d'actes de pagament i ocupació en l'àmbit d'expropiació 5.02, Obertura sud del bulevard Sant Pere, del Pla especial de protecció i reforma interior d'El Cabanyal-Canyamelar. [2010/16]  
Per Acord adoptat en sessió celebrada en data 1 de juliol de 2009, la Comissió Territorial d'Urbanisme va acordar aprovar definitivament el Projecte d'Expropiació Forçosa per Taxació Conjunta dels terrenys inclosos en l'àmbit d'actuació 5.02 Obertura Sud del Bulevard Sant Pere del Pla Especial de Protecció i Reforma Interior d'El Cabanyal-Canyamelar, i va declarar la urgent ocupació dels béns i drets afectats, de conformitat amb el que disposa l'article 203.1 del Reglament de Gestió Urbanística aprovat per Reial Decret 3288/1978, de 25 d'agost, en relació amb l'article 434.5 del Reglament d'Ordenació i Gestió Territorial Urbanística Valenciana aprovat per Decret 67/2006, de 19 de maig, del Consell.  
A efectes de procedir a aquesta ocupació s'han de convocar mitjançant citació individual als titulars de béns i drets afectats per l'expedient d'expropiació per al pagament de les valoracions aprovades per la Comissió Territorial d'Urbanisme i la posterior ocupació dels béns, amb alçament de les corresponents actes de pagament i ocupació en la forma establida en els articles 48 i següents de la Llei d'Expropiació Forçosa de 16 de desembre de 1954.   
A més de les citacions individuals, aquesta convocatòria s'ha de publicar en el BOE, BOP, DOCV i en dos diaris de difusió general.  
En les citacions i publicacions s'indicarà la documentació que hauran d'aportar els interessats per a acreditar la seua personalitat i la titularitat a favor seu dels béns o drets expropiats, així com de la possibilitat que acudisquen acompanyats, a costa seua, de pèrits i notari.  
Així mateix s'advertirà que en cas d'incompareixença o que l'interessat refuse el pagament de la valoració es procedirà a la consignació de la valoració.   
L'alçament de les actes d'ocupació i pagament tindrà lloc al Saló d'Actes de la Junta Municipal Marítima, situat al carrer Doctor Lluch, núm. 2 (dependències policia municipal) els dies i a les hores que a continuació s'indiquen:  
\* \* \* \* \* \* \* \* \* \* \*  
  
La resta de titulars que no figuren en la relació anterior seran citats en un moment posterior, una vegada haja esdevingut ferm per a ells l'acord aprovatori de l'expedient d'expropiació o hagen sigut resolts els recursos d'alçada interposats contra la declaració d'urgent ocupació continguda en el referit acord.  
La relació de titulars convocats figurarà en el tauler d'edictes de l'Ajuntament de València i en el de la Conselleria de Medi Ambient, Aigua, Urbanisme i Habitatge, al carrer Francesc Cubells, 7.  
A l'alçament de les actes d'ocupació i pagament haurà d'assistir un representant d'aquesta Conselleria, un representant de l'Ajuntament de València i un representant de l'entitat beneficiària Cabanyal 2010, SA.  
Resolc:  
Primer  
Procedir a l'ocupació de les finques afectades per l'expedient d'expropiació forçosa de taxació conjunta de l'àmbit d'Actuació 5.02 Obertura Sud del Bulevard Sant Pere del Pla Especial de Protecció i Reforma Interior d'El Cabanyal-Canyameral, previ pagament de les valoracions aprovades per la Comissió Territorial d'Urbanisme.   
Segon  
Convocar els propietaris i la resta d'interessats afectats per a l'alçament de les actes de pagament i ocupació mitjançant citació individual i mitjançant publicació de la relació de finques, titulars i dates assenyalades a aquests efectes.   
València, 29 de desembre de 2009.- La directora general d'Habitatge i Projectes Urbans.